kardosdrur/scandi-wiki huggingface dataset:
Donghak-bevægelsen

Donghak-bevægelsen (koreansk hanja: 東學農民運動; hangeul: 동학농민운동; oversat: Donghak Nongmin Undong; "Donghak-bondebevægelsen) var en koreansk folkebevægelse som rettede sig mod Joseon-regeringen, mod feudalstyret (yangbanerne) og mod fremmed indflydelse i landet. Bevægelsen havde sit udgangspunkt i donghak (東學; 동학; "Østlig lærdom"), en religion eller ideologi oprettet i 1860 af Choe Je-u som kombinerede elementer fra konfucianisme, buddhisme, koreansk shamanisme og songyo med moderne humanisme og ideer om klassekamp, som måske kan kaldes marxistiske. Central i denne religion er, foruden troen på menneskenes lighed, også troen på Haneullim ("Himmelens herre"), en passiv guddom. Cheo Je-u ønskede at hjælpe de undertrykte bønder, som stadig var misfornøjede med yangbanernes styre over dem.

Denne bevægelse startede i februar 1894 donghak-oprøret (東學蜂起; 동학봉기; Donghak bonggi), som havde sit udspring i Gobu i det sydlige Korea, da bønderne protesterede mod de lokale magtudøveres korruption. Joseon-regeringen mislykkedes i sit forsøg på at slå oprøret ned, og de indledende små træfninger udviklede sig til større slag. Det koreanske hof anmodede om hjælp fra Qing-dynastiet i Kina, som Joseon var en tributydende stat under, for at slå ned oprøret. Da japanske embedsmænd opdagede, at 3000 kinesiske soldater var gået i land nær Hanseong i juni, tolkede japanske repræsentanter i Korea dette som et brud på Tianjinkonventionen fra kinesisk side og sendte styrker til landet uden at informere sin egen regering.

Efter, at de kinesiske soldater var ankommet, forhandlede koreanske myndigheder en fredsaftale med oprørerne, men den voksende spænding mellem Kina og Japan førte til den første kinesisk-japanske krig, som delvis blev udkæmpet i Korea. Allerede mens krigen begyndte, brød et nyt donghak-oprør ud mod den nye, japansk-venlige regering i Hanseong. Det afgørende slag var slaget ved Ugemuchi, hvor en kombineret japansk-koreansk styrke på 5.200 mand, udstyrede med moderne kanoner, fra oktober til november 1894 besejrede en langt større men dårlig udstyret koreansk bondehær. Resterne af hæren blev spredt og siden besejret. Donghak-kommandanten Jeon Bongjun blev fanget i marts 1895.

Donghak-oprøret blev militært nedkæmpet og kunne ikke forhindre, at Joseon kom under stærkere og stærkere japansk indflydelse, og efter den russisk-japanske krig i 1905 var Japan dominerende i Korea og forblev det helt frem til landets nederlag i 1945. Til trods for dette blev der taget hensyn til flere af bøndernes krav i de følgende gaboreformer.

De religiøse sider ved bevægelsen har levet videre som cheondoisme, en nyere koreansk religion. Den senere vigtige nationalist Gim Gu (1876-1949) var også en mindre militær leder i donghak-oprøret.

Se også 
 Seya Seya Parangseya, en sang om omrører.

Joseon
Koreas historie
Japans historie
Kinas historie
Henrik VIII (skuespil)

Henrik VIII er et drama fra 1613 skrevet af den britiske dramatiker William Shakespeare. Stilen tyder på, at det er skrevet sammen med John Fletcher. 

Skuespillet handler om forholdet mellem Henrik 8. af England, Katharina af Aragonien, Anne Boleyn og kardinal Wolsey.

I 1800-tallet var stykket et af Shakespeares mest populære teaterstykker.

Under en af de første opførelser den 29. juni 1613 satte en af specialeffekterne - et kanonskud - ild i taget på Globe Theatre i London, der  nedbrændte.

Eksterne henvisninger 
 The Famous History of the Life of King Henry the Eight

Skuespil af William Shakespeare
Skuespil fra 1613
Nyborg Vor Frue Kirke

Nyborg Vor Frue Kirke (eller Vor Frue Kirke eller Nyborg Kirke) er en kirke, beliggende i Nyborg. Den blev bygget i årene 1388 til 1428, hvor biskoppen indviede kirken til Jomfru Maria pinsedag.

Historie 
De vestlige dele af kirken blev bygget først, derefter de østlige dele. Deriblandt koret og muligvis tre kapeller. Der blev senere tilføjet et nordvendt sideskib og to tårne, hvor det vestvendte var større end det østvendte. Kirken havde fem skibe frem til begyndelsen af 1870'erne, hvor flere af dem blev revet ned. Kirken blev renoveret indvendigt i 1970'erne, hvor der blandt andet blev fjernet en altertavle, og i 2005, hvor der blandt andet blev kalket og malet.

Inventar 
I 1585 fik kirken en døbefont fra renæssancen (lavet af træ) skænket af borgmester Peder Jensen Skriver. Fonten bruges dog ikke mere, men blev erstattet en font fra middelalderen. Kirken har desuden er døbefont af granit (formentlig fra 1100-tallet), der var blevet overført fra en anden kirke i byen, da denne blev revet ned i 1530'erne.

I 1640 fik kirken en malmkrone (Apostelkronen) skænket af Sidsel Knudsdatter, enken efter Nyborgs borgmester Peder Nielsen, der er begravet ved kirken. Forinden havde rådmand Mads Lerche, der senere blev borgmester (og desuden var Sidsel Knudsdatters første ægtemand), skænket kirken en anden krone (Mariakronen). Prædikestolen stammer fra 1653. Kirken har desuden en gitterport fra 1649, udført af Caspar Fincke.

Kirkens hovedorgel blev bygget i 1973 af P.G. Andersen. I 2021 blev det udvidet af Marcussen & Søn og har nu 44 registre. Kirken har også et mindre kororgel fra 1872.

I 2015 fik kirken opsat et nyt altervindue, udført af Maja Lisa Engelhardt.

Galleri

Noter

Eksterne henvisninger 
 Vor Frue Kirke hos KortTilKirken.dk
 Vor Frue Kirke i bogværket Danmarks Kirker (udg. af Nationalmuseet)

Kirker i Nyborg Kommune
Kirker i Fyens Stift
Kirker i Svendborg Amt
Langwedel (Weser)

Langwedel er en kommune i den østlige, centrale del af Landkreis Verden, sydøst for Bremen, i den tyske delstat Niedersachsen.

Geografi 
Langwedel ligger i den nordlige del af Mittelweserregion i den sydøstlige del af Metropolregion Bremen/Oldenburg. Floden Weser danner en del af kommunens sydlige grænse. Mod nord ligger Achim-Verdener Geest, der er en del af Stader Geest.

Inddeling 
Kommunen Langwedel består af følgende landsbyer med deres omgivelser (Ortschaften):
 Daverden (13,005 km²)
 Etelsen (med Cluvenhagen og Hagen-Grinden samt Giersberg og Steinberg) (23,874 km²)
 Haberloh (5,404 km²)
 Holtebüttel (med Dahlbrügge, Nindorf, Schülingen, Overing og Förth) (8,492 km²)
 Langwedel (med Langwedelermoor) (7,619 km²)
 Völkersen (17,716 km²)

Eksterne kilder/henvisninger 

 Kommunens websted.
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Mary, Princess Royal og grevinde af Harewood

Mary, Princess Royal og grevinde af Harewood (25. april 1897 i York Cottage ved Sandringham House – 28. marts 1965 i  Harewood House i West Yorkshire) var et medlem af det britiske kongehus. Hun var datter af Mary af Teck og kong Georg 5. af Storbritannien. Hun var søster til kongerne Edward 8. af Storbritannien og Georg 6. af Storbritannien. Hun var også faster til dronning Elizabeth 2. af Storbritannien.

Ægteskab og børn 
Prinsesse Mary af Storbritannien giftede sig med Henry Lascelles i 1922. Dengang havde han titel som vicegreve Lascelles. I 1929 blev han den 6. jarl af Harewood. Parret fik to sønner:
 George Lascelles (1923–2011), der blev der 7. jarl af Harewood
 Den ærede Gerald David Lascelles (1924–1998).

Titler 
Prinsesse Marys ældste faster var Louise, Princess Royal og hertuginde af Fife (1867–1931). Efter prinsesse Louises død var titlen som Princess Royal ledig, og prinsesse Mary fik tildelt titlen den 1. januar 1932. 

Livet igennem havde prinsesse Mary følgende titler: 
 1897 – 1898: Hendes Højhed prinsesse Mary af York
 1898 –  januar 1901: Hendes Kongelige Højhed (HKH) prinsesse Mary af York
 januar – november 1901: HKH prinsesse Mary af Cornwall og York 
 november 1901 – 1910: HKH prinsesse Mary af Wales 
 1910 – 1922: HKH prinsessen (The Princess) Mary
 1922 – 1929: HKH prinsessen (The Princess) Mary, vicegrevinde Lascelles
 1929 – 1. januar 1932: HKH prinsessen (The Princess) Mary, grevinde af Harewood
 1. januar 1932 – 1965: HKH The Princess Royal. 

På trods af sine vekslende titler underskrev hun sig altid som Mary.

Prinsesser fra Storbritannien
Huset Sachsen-Coburg-Gotha
Jarler fra Storbritannien
Slægten Lascelles
Sverresborg (Trondheim)

Sverresborg er et område i Trondheim i Norge, nærmere bestemt på Byåsen, afgrænset af Bymarka i vest og nord, Ila i nordøst, Byåsveien i øst og Sverresdalsveien i syd.

Sverresborg er området omkring kong Sverres gamle borg, Sion. Borgruinerne er i dag centrum i Trøndelag Folkemuseum.

På Sverresborg findes også indkøbscentret Byåsen Butikksenter, som er et af Norges ældste, Sverresborg ungdomsskole og en boligbebyggelse.

Sverresborgs herrehold i fodbold spiller i 2005 i 3. divisjon. Sverresborgs damehold i håndbold spiller i 2006 i 2. divisjon avd 05, herreholdet spiller i 3. divisjon.

Se også 
Sverresborg - et fæstningsområde i Bergen

Eksterne henvisninger 
 Sverresborg skole 
 Sverresborg idrettsforening

Bydele i Trondheim
Joschka Fischer

Joseph Martin "Joschka" Fischer (født 12. april 1948 i Gerabronn i Baden-Württemberg), er en tysk politiker, der var udenrigsminister og viceforbundskansler i Gerhard Schröders regering i 1998-2005.

Joschka Fischer deltog som ung i den vesttyske studenterbevægelse. 

Han var i 1983-85 og 1994-2006 medlem af Forbundsdagen for Tysklands miljøparti Die Grünen (der i 1993 skiftede navn til Bündnis 90/Die Grünen). I 1985-94 var Fischer aktiv delstatspolitiker i Hessen, i 1985-87 og 1991-94 som energi- og miljøminister i delstatsregeringen.

Efter valget til Forbundsdagen i 1998 dannedes en koalition mellem SPD og Bündnis 90/Die Grünen, hvilket førte til, at Fischer fik posten som tysk udenrigsminister. Joschka Fischer var udenrigsminister frem til 2005 men afgik efter valget, da SPD indgik koalition med CDU/CSU.

Politikere fra Bündnis 90/Die Grünen
Personer fra Baden-Württemberg
Medlemmer af Forbundsdagen
Udenrigsministre fra Tyskland
Ögmundur Kristinsson

Ögmundur Kristinsson (født 19. juni 1989) er en islandsk fodboldspiller, der spiller som målmand i Excelsior. Han har tidligere bl.a. spillet for Randers FC. Han kom til klubben den 16. juli 2014. Han repræsenterede desuden Islands landshold ved EM 2016 i Frankrig.

Referencer

Eksterne henvisninger 

Fodboldspillere fra Island
Deltagere ved det europæiske mesterskab i fodbold 2016
Fodboldspillere fra Knattspyrnufélagið Fram
Fodboldspillere fra Randers FC
Fodboldspillere fra Hammarby IF
LaVey-satanisme

LaVey-satanisme er en religiøs filosofi grundlagt i 1966 af Anton Szandor LaVey, kodificeret i Satans Bibel og med tilsyn af Church of Satan. Dens overbevisninger og filosofier er baseret på individualisme, epikuræisme, sekularisme, egoisme og selv-guddommeliggørelse og udbreder et verdenssyn af naturalisme, socialdarwinisme og jus talionis. Tilhængerne beskriver den som en kødlig, ikke-åndelig religion, eller " ... verdens første kødelige religion ".

Den involverer ikke "djæveltilbedelse" eller tilbedelse af guder. Church of Satan hævder, at "I Satanisme er hvert individ sin egen gud – der er ikke plads til nogen anden Gud og det omfatter Satan, Lucifer, Cthulhu eller hvad andet navn, man kunne vælge eller tage fra historie eller fiktion." Tilhængerne ser i stedet Satan som et symbol på stolthed, kødlighed, frihed, oplysning og ubesmittet visdom, og fungerer som en begrebsmæssig og et eksternt metaforisk projektion af [satanister] højeste personlige potentiale. Satan (hebraisk שָּׂטָן satan betyder "modstander") ses som et symbol på trods af konservatisme mainstream filosofiske og religiøse strømninger, primært Abrahamitiske religioner, der ser denne som deres antitese.

"LaVeyisk" blev aldrig brugt af Anton LaVey eller af Church of Satan: Udtrykket forekommer heller ikke i dens litteratur. Kirken har erklæret påstanden om, at de er den første formelt organiserede religion, der har adopteret betegnelsen "satanisme", og hævder, at satanisme og "tilbedelse af Satan" er ikke kongruente. Udtrykket "teistisk satanisme" er blevet kaldes oxymoronisk af kirken og dens ypperstepræst, Peter H. Gilmore. The Church of Satan afviser legitimiteten af andre organisationer, der hævder at være sataniske, og kalder dem omvendte kristne, pseudo-satanister eller djævletilbedere. I dag promoverer Church of Satan sig som den eneste autentiske repræsentant for satanisme, og rutinemæssigt udgiver den materialer, der understreger denne påstand.

Referencer 

Okkultisme
Satanisme
Jean-Claude Bozga

Jean-Claude Adrimer Bozga (født 1. juni 1984 i Galati) er en rumænsk fodboldspiller, der spiller for  Slagelse B&I i Danmark. Han har tidligere spillet for FC Vestsjælland, HB Køge og Ishøj IF.

Bozga har desuden spillet for Dunărea Galați, Petrolul Ploiești, Concordia Chiajna og Minsk.

Referencer

Eksterne henvisninger 

Fodboldspillere fra Rumænien
Fodboldspillere fra FC Vestsjælland
Fodboldspillere fra HB Køge
Bikarkeppni karla

Bikarkeppni karla er en årlig fodboldturnering arrangeret af Islands fodboldforbund siden 1960. Turneringen afvikles efter cup-princippet og vinderen af turneringen kvalificerer sig til UEFA Europa League. Finalen spilles på Laugardalsvöllur i midten af august.

Vindere 
 1960: KR
 1961: KR
 1962: KR
 1963: KR
 1964: KR
 1965: Valur
 1966: KR
 1967: KR
 1968: ÍBV
 1969: ÍBA
 1970: Fram
 1971: Víkingur
 1972: ÍBV
 1973: Fram
 1974: Valur
 1975: Keflavik
 1976: Valur
 1977: Valur
 1978: ÍA
 1979: Fram
 1980: Fram
 1981: ÍBV
 1982: ÍA
 1983: ÍA
 1984: ÍA
 1985: Fram
 1986: ÍA
 1987: Fram
 1988: Valur
 1989: Fram
 1990: Valur
 1991: Valur
 1992: Valur
 1993: ÍA
 1994: KR
 1995: KR
 1996: ÍA
 1997: Keflavik
 1998: ÍBV
 1999: KR
 2000: ÍA
 2001: Fylkir
 2002: Fylkir
 2003: ÍA
 2004: Keflavik
 2005: Valur
 2006: Keflavik
 2007: FH
 2008: KR
 2009: Breiðablik
 2010: FH
 2011: KR
 2012: KR
 2013: Fram
 2014: KR
 2015: Valur
 2016: Valur
 2017: ÍBV
 2018: Stjarnan
 2019: Víkingur
 2020: pandemin
 2021: Víkingur
 2022: VíkingurSoccerway
 2023: Vikingur

Vindere efter klub

Referencer

Eksterne henvisninger 
 Officiel hjemmeside

Fodbold i Island
Fodboldturneringer
Gerhard Schröder (CDU)

Gerhard Schröder (født 11. september 1910 i Saarbrücken, død 31. december 1989 i Kampen, Sild) var en tysk politiker fra CDU. Han var indenrigsminister i Vesttyskland i 1953-1961, udenrigsminister i 1961-1966 og i perioden 1966-1969 forsvarsminister. 

Han stillede op til præsidentvalget i Vesttyskland i 1969, men tabte med snæver margin til Gustav Heinemann, der fik 49,4% af stemmerne mod Schröders 48,8%.

Uddannelse og baggrund 
Schröder læste jura ved Universitetet i Königsberg og læste og to semestre ved University of Edinburgh, hvor han efter eget udsagn fik indsigt i britisk levevis. Han afsluttede sin embedseksamen ved Universitetet i Bonn i 1932, hvor han havde tilsluttet sig universitetets lokale afdeling af Deutsche Volkspartei (DVP).

Den 1. april 1933 meldte han sig ind i nazipartiet og SA. Han fortsatte sin karriere som jurist og som skatteadvokat. Han meldte sig ud af nazipartiet i maj 1941 og giftede sig samme måned med Brigitte Schröder født Landsberg, efter tilladelse fra den tyske hær, da Brigitte var halvt jødisk. 

Schröder gjorde tjeneste ved Østfronten under 2. verdenskrig, hvor han blev dekoreret. 

Udenrigsministre fra Tyskland
Indenrigsministre fra Tyskland
Forsvarsministre fra Tyskland
Politikere fra CDU
Medlemmer af Forbundsdagen
Davichi

Davichi (hangul: 다비치) er en pigegruppe fra Sydkorea dannet i 2008 af Core Contents Media. Den består af Lee Hae-Ri og Kang Min-Kyung.

Karriere 

Gruppen dannedes i Seoul i 2008 og består af to medlemmer, Lee Hae-Ri og Kang Min-Kyung. De har udgivet to studiealbummer og tre EP-plader. De har tillige indspillet sange med flere andre koreanske artister og grupper.

Deres debutalbum Amaranth udkom den 4. februar 2008. Det andet album Vivid Summer Addition, som kom den 7. juli 2008, var en ny version af debutalbummet men med flere sange. Ved Mnet Asian Music Awards i 2008 fik gruppen prisen for bedste nye kvindelige musikgruppe.

I 2011 udgav de sangen "We Were In Love" sammen med gruppen T-ara. Den officielle musikvideo havde mere end 3 millioner visninger på Youtube i august 2012 og over 10,8 millioner visninger pr april 2015.

Diskografi

Studiealbummer

EP-plader

Singler

Noter

Eksterne henvisninger 
 Davichi på Generasia

Musikgrupper fra Sydkorea
Sejrogn

Sejrogn ( myeongnan) er rogn af Gadus chalcogrammus. Saltet sejrogn ( mentaiko,  myeongnan-jeot) er marineret rogn fra sej og stillehavstorsk og er en almindelig ingrediens i det koreansk og japanske køkken. Mentaiko er en videreudvikling af myeongnan jeot, koreansk jeotgal, der blev introduceret i Japan efter den russisk-japanske krig (1904-1905). , en Busan-født japaner, tilpassede koreansk mentaiko til japansk smag i Fukuoka i 1949, så den typiske krydring og smag nu er anderledes i Japan end i Korea 

Mentaiko laves med flere forskellige slags smag og farver og kan købes i lufthavne og på store stationer. Den spises normalt med onigiri men kan også nydes alene sammen med sake. En almindelig variant er  fra Hakata i Fukuoka.

Mentaiko blev nomineret som Japans sideret nummer et i det japanske magasin Shuukan Bunshun.

Eksterne henvisninger

Noter 

Fiskeretter
Mad fra Korea
Mad fra Japan
Tarako

er saltet rogn, normalt fra sej, der indgår i det japanske køkken. Navnet er dog lidt misvisende, idet  faktisk betyder torsk på japansk.

Tarako kan serveres, som den er (normalt til morgenmad), som fyld i onigiri og som pastasovs (normalt med nori). I Kyushu serveres tarako normalt med røde chilistykker.

Tarako var traditionelt farvet lyserødt, men bekymringer over det sikre ved madfarvning har sat en stopper for den praksis.

Eksterne henvisninger

Noter 

Mad fra Japan
Fiskeretter
Karla LaVey

Karla Maritza LaVey (født 1952) er datter af Anton LaVey og tidligere Ypperstepræstinde af Church of Satan og grundlægger af First Satanic Church.

Filmografi 
 Speak of the Devil (1995 dokumentarfilm, instrueret af Nick Bougas, Adam Parfrey)

Referencer 

Satanisme
Personer fra San Francisco
Sydafrikas generalguvernør

Sydafrikas generalguvernør (engelsk: The Governor-General of the Union of South Africa, afrikaans: Goewerneur-generaal van Unie van Suid-Afrika) var et embede, der eksisterende i den sydafrikanske union fra 1910 til 1961. 

Generalguvernøren var den britiske monarks (fra 1931: den sydafrikanske monarks) repræsentant i landet, og han var Sydafrikas de facto statsoverhoved. Det var generalguvernøren og premierministeren, der havde den udøvende magt.   

Statsoverhoveder efter land
Nikujaga

er en japansk ret, der typisk spises derhjemme. Den består af kartofler, gulerødder, svine- eller oksekød, løg, sukker og sojasovs. Jaga er kort for jagaimo, der betyder kartofler.

Nikujaga blev opfundet af kokke i den kejserlige japanske flåde i slutningen af det 19. århundrede. En historie går på, at flådeadmiralen Tougou Heihachirou beordrede flådens kokke til at lave en udgave af den bøfstuvning, der blev serveret i den britiske Royal Navy. Den historie er dog skabt som en del af en kampagne for Maizuru, Kyoto, der husede en kejserlig japansk flådebase, hvor Tougou var stationeret, som fødestedet for nikujaga. Myndighederne i Kure, Hiroshima, svarede i 1998 igen med en konkurrende påstand om, at Tougou beordrede retten, men han var leder af flådebasen der.

Eksterne henvisninger

Noter 

Mad fra Japan
Obuku

Obuku (御仏供) eller, med æressuffiks, obukusama (御仏供様) er en japansk risret.

Obuku er egentlig offerrisen fra buddhistiske husalter (butsudan). Når den er blevet tør, bliver den ristet over en ild af trækul og dyppet i sojasovs. Det er en ret for børn og gamle mennesker.

Noter 

Mad fra Japan
Risretter
Jiri Teml

Jiří Teml (født 24 juni 1935 i Vimperk Tjekkiet) er en tjekkisk komponist og producent.

Teml studerede komposition privat hos bl.a. Jiri Jaroch. Han var producent med klassisk musik på tjekkisk radio.

Han har komponeret 3 symfonier, orkesterværker, operaer, kammermusik og vokalværker.

Teml komponerer i moderne klassisk stil, med elementer af tjekkisk folklore.

Udvalgte værker 

 Symfoni nr. 1 "Folk og kilder" (1976) - for harpe, pauker og strygerorkester
 Symfoni  nr. 2 "Krigen med salamanderne" (1987) - for orkester
 Symfoni nr. 3 "Kafka" (1994-1998) - for orkester
 Koncert nr. 1 (1985) - for orgel, trompeter, slagtøj og strygerorkester 
 "Analogt liv" "Hyldest til Leoš Janáček" (2003) - for orkester
 Violinkoncert (1974) - for violin og orkester

Kilde 
 om Jiri Teml på musicweb-international

Komponister fra Tjekkiet
Producenter
Hjalmar Falk

Hjalmar Falk henviser til blandt andre:

 Hjalmar Falk (filolog) (1859–1928) – norsk filolog
 Hjalmar Falk (general) (1884–1954) – svensk general
Ottersberg

Ottersberg er en kommune i den nordlige del af Landkreis Verden, sydøst for Bremen, i den tyske delstat Niedersachsen.

Geografi 
Ottersberg og Fischerhude ligger i landskaberne Wümmeniederung, Quelkhorn og Otterstedt ligger på gestryggen i endemorænen Zevener Geest.

Inddeling 
Siden områdereformen i 1972 har kommunen Flecken Ottersberg ud over byen Ottersberg, bestået af landsbyerne Fischerhude, Quelkhorn, Otterstedt, Posthausen (med Grasdorf), Eckstever samt Narthauen.

Nabokommuner 
Ottersberg grænser mod vest til byen Bremen (Bundesland Freie Hansestadt Bremen), mod sydvest til Oyten, mod syd til Langwedel, mod øst til Samtgemeinde Sottrum i Landkreis Rotenburg (Wümme), mod nord til Samtgemeinde Tarmstedt (Landkreis Rotenburg (Wümme) og ligeledes mod nord til Grasberg og Lilienthal i Landkreis Osterholz.

Eksterne kilder/henvisninger 

 Kommunens websted.
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Julius Curtius

Julius Curtius (født 7. februar 1877, død 10. november 1948) var en tysk politiker.

Curtius var uddannet jurist. Efter studier i Kiel, Strassburg og Bonn deltog han som kaptajn i 1. verdenskrig.

I blev 1920 han medlem af Rigsdagen som repræsentant før Deutsche Volkspartei. I Hans Luthers anden regering blev han den 20. januar 1926 økonomiminister. Han fortsatte på denne post også i Wilhelm Marx' 3. og 4. regering samt i Hermann Müllers anden regering. Ved Gustav Stresemanns død i 1929 blev Curtius i oktober dennes efterfølger som udenrigsminister. 

Curtius var ved krisen i Wilhelm Marx' regering i december 1926 - januar 1927 tiltænkt posten som rigskansler, men det lykkedes ham ikke at få tilstrækkelig støtte til sin politik. 

Curtius var også aktiv som politisk journalist.

Udenrigsministre fra Tyskland
Politikere fra Weimarrepublikken
Tsvetan Tsvetanov

Tsvetan Tsenkov Tsvetanov (født 6. november 1931 i Sofia, død 4. april 1982 i Paris) var en bulgarsk komponist, violinist, lærer og professor.

Tsvetanov studerede violin og kompostition på State Academy of Music i Sofia, hos bl.a. Pancho Vladigerov.

Han har skrevet 5 symfonier, orkesterværker, koncertmusik, kammermusik, korværker, scenemusik og bulgarsk folkemusik.

Tsvetanov underviste først som lærer, senere som professor på Bulgarian State Conservatory i harmonilærer og komposition.

Udvalgte værker 

 Symfoni (1956) - for orkester
 Symfoni nr. 1 "Revolutionær" (1965) - for orkester
 Symfoni nr. 2 (1969) - for orkester
 Symfoni nr. 3 (1972) - for orkester
 Symfoni nr. 4 (1974) - for kammerorkester
 "Den store begyndelse" (1961) - (symfonisk digtning) - for orkester
 Klaverkoncert (1970) - for klaver og kammerorkester
 "Festlig overture" (1974) - for orkester
 "Pletningen" (1982) - for traditionelt bulgarsk folkemusik orkester

Kilde 

 Om Tsvetan Tsvetanov på ubc-bg.com
 Om Tsvetan Tsvetanov på musicweb-international.com

Komponister fra Bulgarien
Violinister
Lærere
Professorer